Marrëdhëniet midis Shteteve të Bashkuara dhe Kubës - 2003-04-29
Sekretari amerikan i Shtetit, Colin Powell, tha se administrata e Presidentit Bush po i rishikon të gjitha aspektet e politikës së saj
Gjatë muajit të kaluar, Kuba ka dënuar dhjetra disidentë me deri në 28 vjet burgim dhe ka ekzekutuar tre persona të cilët udhëhoqën, një përpjekje të dështuar, për rrëmbimin e një trageti pasagjerësh, me destinacion Shtetet e Bashkuara. Në mbrëmjen e 25 prillit, presidenti kuban Fidel Kastro tha me ton sfidues se duhen marrë masa të rrepta për ta mbrojtur vendin nga Shtetet e Bashkuara dhe nga përpjekjet e kubanëve në mërgim për destabilizimin e vendit. Udhëheqësi komunist kuban tha se arrestimi i disa dhjetra mercenarëve, të cilët tradhëtuan vendin e tyre për privilegje dhe para amerikane ishin rezultat i një komploti nën drejtimin e qeverisë amerikane dhe terroristëve mafiozë të Majamit, siç u shpreh ai. Ai tha se autoritetet kubane nuk mbajnë përgjegjësi për gjendjen dhe akuzoi Shtetet e Bashkuara për atë që ai e quajti komplot ogurzi për provokimin e konfliktit. Dagoberto Rodriguez, i Sektorit për Interesat e Kubës në Washington, kohët e fundit i akuzoi Shtetet Bashkuara se përpiqen për nxitjen e ideve disidente në Kubë. Zoti Rodriguez shtoi se qeveria e tij do të bëjë atë që është e nvojshme për të garantuar sigurinë brenda vendit. Ai tha gjithashtu se ngadalësimi i procesit të dhënies së vizave nga autoritetet amerikane mund të shkaktojë një eksod masiv të kubanëve nga deti. Këto komente të tij nuk kanë mbetur pa u vënë re nga Washingtoni, i cili e sheh retorikën e Kubës si një kërcënim se ajo do t’i hapë dyert emigracionit të paligjshëm, në rast se Shtetet e Bashkuara marrin masa ndëshkuese ndaj Kubës. Por jo të gjithë shqetësohen. Një zëdhënës i Fondacionit Kombëtar kubano-amerikan me qendër në Miami, Xho Garcia, thotë se nuk beson se administrata e presidentit Bush do të lejonte t’i bëhej shantazh nga Kuba. -thotë zoti Garcia. Profesori i Universitetin të Miamit, Sushliki, i krahason masat e ashpëra ndaj disidentëve me spastrimet e ndërmarra nga diktatorë të tjerë, kur kanë qenë pranë fundit të tyre. Jaime Sushliki thotë se Fidel Kastro është i vendosur të mbrojë pushtetin e vet, duke u përgatitur që një ditë t’ja kalojë atë një komunisti tjetër, vëllait të tij, Raul. Për të arritur këtë synim, argumenton zoti Suchlicki, Fidel Kastroja vendosi t’u mbyllë gojën atyre, të cilët do të kërkonin me forcë demokracinë pas vdekjes së tij.// lk //